钦定古今图书集成/明伦汇编/氏族典/第435卷 > 《廖用贤尚友录》 > 左鼎
## 钦定古今图书集成/明伦汇编/氏族典/第435卷 > 《廖用贤尚友录》 > 左鼎

按《明外史左鼎传》：“鼎字周器，永新人。正统七年进士。
授南京御史，改北，巡按山西。乘舆北狩，尽心画战守。
寻以山东、河南饥，遣鼎巡视，民赖以安。景泰四年，以
灾异偕同官陈救弊恤民七事。鼎居官清勤，卓有声
誉。御史练纲以敢言名，而鼎尢善为章奏，京师语曰：
‘左鼎手，练纲口’。公卿以下咸惮之。出为广东右参政。”
英宗复位，召为左佥都御史。逾年卒。